508 



cialium animis. Rusticos in Austria superiore ad interne- 

 cionem deletos Caesareani nos credere volunt, et ego qui- 

 dem saepe his nietui, quod miseri et consilio et re a cunctis 

 aliis deserti fuerunt. Quidquid sit, Caesareani primum ab 

 iilis cum strage aliqua reiecti, et Bavari milites non nisi 

 (Tuentam admodum victoriam consecuti sunt. Egregiam vero 

 laudem triumphare de rusticis, et ex civili christianoque 

 sangvine subditorum captare gloriam! Certe tanta est ad- 

 versariorum in extrema tyrannide insolentia, ut omnes Re- 

 ges ac Principes Evangelicos pro fungis habeant. Altius 

 autem nunc cristas erigent, quod Classis Peruana appulisse, 

 et in auro et argento ad 18 milliones apportasse in Hispa- 

 niam scribitur. Cuius rei veritas mox liquebit. Nam saepe 

 etiam mendacia pro hac sparguntur, uti nunc quoque in 

 vulgaribus novis Viennae excusis inserere non sunt veriti, 

 Regem Sueciae a Polonis undique ita circumdatum, ut ad 

 elabendum ne rima quidem ulla illi sit reliqua, cum tamen 

 eius M:tas iamdudum in Sueciam feliciter advenerit. Lu- 

 benter comperissem, quid Knisebeccius cum S. R. M:te egis- 

 set. Intellego Electorem Brandenburgicum domi mansurum 

 misso in Borussiam Gentili suo Marcbione Sigismundo. Nos 

 in aula illa non multum autoritatis et respectus obtinemus. 

 Sic fortuna immutavit etiam amicorum animos, quamvis hi 

 nunc et ipsi, certe magno cum dolore nostro, illam non mi- 

 nus sibi adversam experiuntur, quam nos experti sumus. 

 Quod si fidelissima monita nostra non reiecissent, et nos 

 iuvare, et ea ratione suam propriam securitatem stabilire 

 potuissent. Sed in fatalibus poenis salutaria consilia non 

 admittuntur. Ne autem diutius morer Ill:rem Gen:tem Tuam, 

 abrumpo, incolumitatem ipsius divinae Omnipotentiae et 

 me eius consvetae benevolentiae commendans. £f Decemb. 

 A:o 1626. 



